PATVIRTINTA

Panevėžio lopšelio-darželio ,,Diemedis“

direktoriaus 2020-03- 23 d. įsakymu Nr. 39

**PANEVĖŽIO LOPŠELIO-DARŽELIO ,,DIEMEDIS“ UGDYMO PROCESO ORGANIZAVIMO NUOTOLINIU BŪDU TVARKOS APRAŠAS**

**I SKYRIUS**

**BENDROSIOS NUOSTATOS**

1. Panevėžio lopšelis-darželis ,,Diemedis“ (toliau – Mokykla) ugdymo proceso organizavimo nuotoliniu būdu tvarkos aprašas (toliau – Aprašas), parengtas vadovaujantis Lietuvos Respublikos švietimo, mokslo ir sporto ministro 2020 m. kovo 16 d. įsakymu Nr. V-372 „Dėl rekomendacijų dėl ugdymo proceso organizavimo nuotoliniu būdu patvirtinimo“.
2. Vadovaujantis ikimokyklinio ir priešmokyklinio ugdymo, Mokyklos veiklą reglamentuojančiais teisės aktais, ikimokyklinio ir priešmokyklinio ugdymo programos įgyvendinamos nuotoliniu būdu. Aprašas įsigalioja nuo 2020 m. kovo 30 d. ir galioja iki karantino pabaigos.
3. Nuotolinis mokymasis – tai nuoseklus savarankiškas ar grupinis mokymas (is), kai besimokančiuosius ir mokytoją skiria atstumas ir/ar laikas, o bendravimas ir bendradarbiavimas, mokymosi medžiaga pateikiama informacinėmis ir komunikacinėmis technologijomis. Mokytojo organizuojama nustatytos trukmės kryptinga mokinių veikla, kuri padeda siekti įstaigos ikimokyklinio ugdymo programoje ,,Vaikystės takeliais“ ir priešmokyklinio ugdymo bendrojoje programoje numatytų tikslų ir laukiamų rezultatų (kompetencijų).
4. Laikinai, esant koronaviruso grėsmei, nuotoliniu būdu Mokykla ugdo mokinius, nekeisdama mokinių sutarčių.
5. Apraše nurodomos mokymo nuotoliniu būdu taisyklės, mokymosi platformos įrankiai, atsakingi asmenys ir jų funkcijos, rekomendacijos mokiniams, kaip mokytis nuotoliniu būdu, rekomendacijos tėvams (globėjams, rūpintojams), kaip padėti vaikui, kai mokoma nuotoliniu būdu.
6. Mokykla organizuodama nuotolinį mokymą naudos:

6.1. sinchroninį mokymą(si), kai visi mokiniai ir mokytojai dalyvauja kurse per atstumą, tačiau tuo pat metu;

6.2. asinchroninį mokymą(si), kai mokinys ir mokytojas dirba skirtingu laiku, bendraudami el. dienyno platformoje, facebook paskyroje, el.paštu bei kitomis panašiomis priemonėmis;

6.3. mišrų mokymą(si), kai naudojami abu metodai.

6.4. esant poreikiui taikomas vienpusis ryšys užduotys ir mokymosi informacija mokiniams teikiamos popieriniu būdu. Suderinus su tėvais (globėjais, rūpintojais) ir mokiniais užduotys pristatomos asmeniškai, paliekant sutartoje vietoje, nekontaktuojant tiesiogiai. Konsultacijos teikiamos telefonu.

**II. UGDYMO PROCESO ORGANIZAVIMAS NUOTOLINIU BŪDU**

1. Kartą per savaitę (esant reikalui ir dažniau) mokiniams, mokinių tėvams (globėjams, rūpintojams) atnaujinama informacija, kaip bus organizuojamas ugdymas el. dienyne ,,Mūsų darželis“, Facebook paskyroje.
2. Privalomi susitarimai tarp mokytojų, mokinių, tėvų (globėjų, rūpintojų) garantuojantys saugumą elektroninėje erdvėje, bendravimas pagrįstas asmens duomenų apsauga. (Priedas Nr. 1)
3. Mokytojas ir mokiniai prisijungia prie nuotolinio mokymosi aplinkos iš namų.
4. Mokytojai, esant reikalui ir pranešus administracijai, gali dirbti atvykę į Mokyklą, laikantis visų saugumo priemonių.
5. Taikant sinchroninį ryšį, mokytojai bendrauja su mokiniais ne ilgiau kaip 20–30 min. naudodamiesi išbandytomis susisiekimo priemonėmis ir jų teikiamomis galimybėmis.
6. Apie vaiko ugdymo rezultatus, iškylančius sunkumus mokytojai, pagalbos mokiniui specialistai kartą per savaitę informuoja administraciją elektroninių ryšių priemonėmis:

12.1. mokytojai, specialistai administracijai pateikia nuotolinio ugdymo proceso ataskaitą už karantino laikotarpį. (Priedas Nr. 2)

1. Mokytojai ugdomąją veiklą planuoja dviem savaitėms:

13.1. penktadienį el. dienyne skelbiama parengta kitos savaitės tema, užduočių paketas su metodiniais paaiškinimais tėvams (globėjams);

13.2. mokytojai ugdymo procesą planuoja, vaikų pasiekimus fiksuoja e. dienyno ,,Mūsų darželis“ priemonėmis;

13.3. ugdytiniams turintiems specialiuosius ugdymosi poreikius, ugdymo užduotis pateikia, logopedas, spec. pedagogas bei mokytojai.

 14. Mokykloje paskirtas skaitmeninių technologijų administratorius (IKT koordinatorius) kuris konsultuos mokytojus, tėvus (globėjus, rūpintojus) technologijų naudojimo klausimais:

 14.1. Vida Navašinskienė, pavaduotoja ugdymui tel.: 862093167, 845420995, el.paštas ld.diemedis@gmail.com.

 15. Administracija, mokytojai, pagalbos mokiniui specialistai, kiti pedagoginiai darbuotojai tarpusavyje bendrauja telefonu, el. paštu, el. dienynu, messenger priemonėmis. Esant būtinybei, organizuojamos vaizdo konferencijos.

**III. SUSITARIMAI IR ĮSIPAREIGOJIMAI ĮGYVENDINANTNUOTOLINĮ MOKYMĄ**

 **16. Grupės auklėtojas:**

16.1. išsiaiškina galimybes ir garantuoja, kad visi galintys mokiniai jungtųsi prie Facebook;

16.2. sutikslina grupės mokinių ir tėvų (globėjų, rūpintojų) telefono Nr., el. paštų adresus. Gavus žodinį sutikimą, esant reikalui, juos teikia Mokyklos mokytojams, logopedui, spec. pedagogui;

16.3. informuoja tėvus (globėjus, rūpintojus) dėl jungimosi prie Zoom, Skype, EDMOD ir kt. el. erdvių, gauna tėvų sutikimą SMS žinute, facebook paskyroje;

16.4. kiekvieną dieną bendrauja su mokiniais ir jų tėvais (globėjais, rūpintojais), norint išsiaiškinti neprisijungimo priežastis prie mokytojų sukurtų grupių el. erdvėje;

16.5. mokytojai naudoja facebook platformą arba kitą su mokinio tėvais (globėjais, rūpintojais), sutartą mokiniui pasiekiamą ir aiškią nuotoliniam mokymuisi tinkamą platformą;

16.6. mokytojai apie vaikų pasiekimus ugdant nuotoliniu būdu supažindina mokinius ir jų tėvus (globėjus, rūpintojus);

16.7. užduotys turi atitikti amžių, galimybes, turi būti diferencijuojamos pagal mokinių individualius poreikius ir gebėjimus;

16.8. esant galimybei, mokytojai numato dalykų integraciją ir ruošia bendras užduotis; iki einamos savaitės trečiadienio informuoja administraciją; koreguoja ilgalaikius planus;

16.9. rengia nuotoliniu būdu tarpusavio konsultacijas kolega-kolegai, kaupia mokymo nuotoliniu būdu galimybių ir užduočių „bankus“ messengeryje.

16.10. esant poreikiui mokymosi užduotys ir informacija mokiniams teikiama popieriniu būdu. Suderinus su mokinio tėvais (globėjais, rūpintojais) ir mokiniais užduotys pristatomos asmeniškai, paliekant sutartoje vietoje, nekontaktuojant tiesiogiai. Užduotis pristatyti gali mokytojo padėjėjas (garantuojant apsaugos priemones).

 **17. Tėvai (globėjai, rūpintojai):**

17.1. garantuoja, kad namuose mokinys turėtų darbo vietą, reikiamas IT priemones (pagal galimybę);

17.2. geranoriškai ir pagal poreikį iki 15.20 valandos bendrauja su mokytojais;

17.3. atliktų užduočių nuotraukas, filmuotą medžiagą tėvai (globėjai, rūpintojai) įkelia į grupės facebook, kad mokytojas matytų rezultatus ir juos vertintų;

17.4. nuolat seka ir domisi informacija, skelbiama Mokyklos svetainėje, facebook paskyroje.

1. **Mokiniai:**

18.1. nuo 2020 m. kovo 30 d. dalyvauja nuotolinio mokymosi procese;

18.2. mokinys pagal savo galimybes atlieka mokytojo skirtas užduotis;

1. **Spec. pedagogas:**

19.1. nuotoliniu būdu konsultuoja mokytojus, teikia rekomendacijas rengiant užduotis;

19.2. jungiantis per „Skype“, „Messenger“, ,,Facebook“, ,,ZOOM“ programas konsultuoja/moko mokinius atlikti užduotis;

19.3. dalinasi informacija, naudingomis nuorodomis, siunčia užduotis mokiniams, mokytojams;

19.4. bendradarbiaujant su mokytojais dirba su ZOOM, EDUKA, PADLET ir kt. platformomis.

1. **Logopedas:**

20.1. artikuliacinius pratimus, užduotis smulkiajai motorikai, žodyno plėtimui, gramatiniam taisyklingumui tikslinti, rišliajai kalbai plėsti, rašymo ir skaitymo gebėjimams lavinti siunčia į Fcebook arba per „Messenger“ programą;

20.2. jungiantis per ,,Facebook“, „Skype“, „Messenger“ programas individualiai konsultuoja/moko mokinius atlikti pratimus, užduotis;

20.3. konsultuoja mokinius ir jų tėvus (globėjus, rūpintojus) telefonu.

1. **Administracija:**

21.1. mokyklos el. dienyne ,,Mūsų darželis“ ir mokyklos svetainėje pateikia informaciją apie ugdymo proceso organizavimą nuotoliniu būdu kartą per savaitę;

21.2. tariasi su mokytojais, specialistais, tėvais (globėjais, rūpintojais) ir sprendžia kylančius sunkumus;

21.3. atlieka nuolatinę mokymosi nuotoliniu būdu proceso priežiūrą ir analizę. Kartą per savaitę su savo kuruojamais mokytojais, mokiniui pagalbos specialistais organizuoja nuotolines vaizdo konferencijas;

21.4. nuolat seka Lietuvos Respublikos Švietimo, mokslo ir sporto ministerijos informaciją ir dalinasi su mokytojais.

**IV SKYRIUS**

**REKOMENDUOJAMI NAUDOTI SKAITMENINIAI IŠTEKLIAI IR KITA PAGALBA**

 27. Ugdymo programos įgyvendinimui, rekomenduojama pasinaudoti esamu visoms mokykloms laisvai prieinamu nacionaliniu skaitmeniniu ugdymo turiniu:

27.1. Emokykla [(](%20%28)<http://lom.emokykla.lt/public/>) – skaitmeninių priemonių paieška;

27.2. Ugdymo sodas (<https://sodas.ugdome.lt/mokymo-priemones>) – mokymosi medžiagos (lietuvių kalbos ir literatūros, matematikos, gamtos, socialinių ir kitų mokslų) saugykla, kurioje mokymosi medžiaga prieinama visiems mokiniams, mokytojams ir tėvams;

27.3. projekto „Mokyklų aprūpinimas gamtos ir technologinių mokslų priemonėmis“ medžiaga (http://www.vedlys.smm.lt/).

27. Nuorodos į kitą metodinę medžiaga nuotoliniam mokymui pateikiama Nacionalinės švietimo agentūros interneto svetainėje (https://www.nsa.smm.lt/nuotolinis).

 28. Naudotis laikinai laisvai prieinamu įvairių įmonių siūlomu skaitmeniniu turiniu.

 29. Mokykla gali:

29.1. susisiekti su kitomis Lietuvos mokyklomis ir aptarti galimybes bendradarbiavimo pagrindu dalytis skaitmeniniu ugdymo turiniu, gerąja patirtimi. Lietuvoje yra mokyklų, kurios jau daug metų sėkmingai mokinius moko nuotoliniu būdu. Jų sąrašą galima rasti adresu: https://www.smm.lt/web/lt/smm-svietimas/informacija-atvykstantiems-is-usienio-isvykstantiems-i-uzsieni/isvykstantiems-gyventi-ir0mokytis-i-uzsieni;

29.2. kreiptis į kitas Lietuvos švietimo, mokslo ir studijų institucijas pasidalinti patirtimi ir pasirengti elementarius nuotolinio mokymosi aplinkų naudotojų vadovus, vaizdo paskaitų kambarių naudotojų vadovus ir pan.

 30. Naudotis atviraisiais ištekliais kitomis kalbomis, pvz., anglų kalba KhanAcademy (https://www.khanacademy.org/)„[European Schoolnet“](http://www.europeanschoolnet.org/) (EUN) mokymosi ištekliais, leidžiančiais mokykloms rasti ugdymo turinį iš daugelio skirtingų šalių ir teikėjų (http://lreforschools.eun.org/web/guest,https://www.schooleducationgateway.eu/en/pub/ index.htm ir kt.).

**V SKYRIUS**

**BAIGIAMOSIOS NUOSTATOS**

 31. Aprašas atnaujinamas (peržiūrimas, keičiamas, papildomas) esant poreikiui.

1. Aprašas skelbiamas Mokyklos internetinėje svetainėje ir el. dienyne.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Panevėžio lopšelio-darželio ,,Diemedis“ ugdymo proceso organizavimo

 nuotoliniu būdu tvarkos aprašo

 Priedas Nr. 1

**INFORMACINIS PRANEŠIMAS DĖL ASMENS DUOMENŲ TVARKYMO ORGANIZUOJANT UGDYMĄ NUOTOLINIU BŪDU**

Vadovaujantis Lietuvos Respublikos švietimo, mokslo ir sporto ministro 2020 m. kovo 16 d. įsakymu Nr. V-372 „Dėl rekomendacijų dėl ugdymo proceso organizavimo nuotoliniu būdu patvirtinimo“ parengtomis rekomendacijomis Dėl ugdymo proceso organizavimo nuotoliniu būdu, Panevėžio lopšelis-darželis ,,Diemedis“ (toliau –Mokykla) ugdymo proceso organizavimo nuotoliniu būdu tvarkos aprašu (toliau –Aprašas), Panevėžio lopšelio-darželio ,,Diemedis“ duomenų saugojimo politika ir jos įgyvendinimo priemonių tvarkos aprašu, patvirtintu 2017 – 12 – 04 įsakymu Nr. V-97a, Vaikų asmens duomenų tvarkymo taisyklėmis, patvirtintomis 2018-10-29 įsakymu Nr. V-69, Mokykla, organizuodama ugdymo procesą nuotoliniu būdu, tvarkys:

* ***šias tėvų (globėjų, rūpintojų) asmens duomenų kategorijas***: vardą, pavardę, asmens gyvenamosios vietos adresą, asmens telefono numerį, asmens el. pašto adresą, duomenis apie prisijungimą prie tam tikrų el. erdvių, programų (messenger, facebook ir kt.)
* ***bei šiuos mokinių asmens duomenis***: vardą, pavardę, asmens gyvenamosios vietos adresą, atvaizdą, vaizdo medžiagą, duomenis apie prisijungimą prie tam tikrų el. erdvių bei programų (Google Classroom, Google disc, Zoom, Skype, Messenger, Facebook, EDUKA, EMA ir kt.).

 Duomenų subjekto asmens duomenys bus saugomi 1 metus. Šiuo tikslu tvarkomų asmens duomenų Mokykla neperduos jokiems tretiesiems asmenims.

Tinkamam nuotoliniam ugdymui užtikrinti, rekomenduojame prisijungti prie programų: Google Classroom, Google disc, Zoom, Skype, Messenger, Facebook, EDUKA, EMA ir kt.

 Už vaikų, iki 14 metų registraciją internetinėse erdvėse bei platformose, asmens duomenų teikimą, atsakingi patys tėvai. Duomenys tvarkomi tėvų sutikimo pagrindu. Sutikimai teikiami el. platformomis tiesiogiai, o Mokyklai pateikiama informacija, kad mokiniai turi/neturi galimybę prisijungti prie el. platformų.

 Gimnazija nėra atsakinga už duomenų subjektų pateikiamus asmens duomenis įvairiose elektroninėse erdvėse. Duomenų subjektai turi teises nepateikti savo asmens duomenų, tačiau tokiu atveju Duomenų subjekto dukra/sūnus praras galimybę būti ugdomas nuotoliniu būdu. Prašome atnaujinti informaciją, jei pasikeitė Jūsų kontaktiniai duomenys.

Panevėžio lopšelio-darželio ,,Diemedis“ ugdymo proceso organizavimo

 nuotoliniu būdu tvarkos aprašo

 Priedas Nr. 2

**NUOTOLINIO UGDYMO PROCESO ATASKAITA**

**Mokytojo vardas, pavardė**

**Grupė**

**Data (laikotarpis)**

**Nuotolinio darbo veikla:**

**1.**

**2.**

**3.**

**Sėkmės:**

**Nesėkmės/trikdžiai:**

­­­